Tete Montoliu

Tete Montoliu (Jaiotza-izena, Vicente Montoliú i Massana ; Bartzelona, 1933ko martxoaren 28a - 1997ko abuztuaren 24a) jazz piano-jole kataluniarra izan zen. Nazioarte mailan ospe handia lortu zuen, eta besteak beste Chick Corea, John Coltrane, Dexter Gordon, Ben Webster, edo Chet Baker musikariekin batera jo izan zuen.

Aita musikaria zuen. 1946. urtean Bartzelonako Goi Mailako Musika Kontserbatorioan sartu zen. Han pianoa, harmonia eta konposizioa ikasi zuen. Ikusmen-arazoak zituen, eta amak piano karrera egiteko behar zuen material guztia Braille sistemara itzultzea lortu zuen. Jazzaren munduan 1955ean hasi zen, Lionel Hamptonekin batera, eta bira bat egin zuen Frantzian eta beste hainbat herrialdetan barrena. 1963an bira bat hasi zuen Europan eta garai hartako jazz musikagile nagusiak ezagutu zituen. 1967an, Europan ospea lortu ondoren, New Yorken hainbat kontzertu eman zituen. Herrialde hartan lortu zuen arrakasta horrenbestekoa izan zen, ezen hamabost eguneko bisitaldia bi hilabetera luzatu baitzuen. Berrogei diskotik gora grabatu zituen; horien artean nagusiak dira Five at the keystone corner (1979), Catalonian nights (1981), Boston concert (1982) eta The music I like to play (1989). Sant Jordi Gurutzea, Bartzelonako Hiriko saria eta Bartzelonako Urrezko Domina eman zizkioten.

 Diskografia hautatua 
 Vampyria (1974)
 Tete Montoliu – Lunch in L. A. (1980)
 Teté
 Jazz & Blues N°72
 Brasil clásicos
 Teté Montoliu en La Trompetilla en vivo (1995)
 T'estimo Tant - Piano Solo (1996)
 Tete Montoliú interpreta a Serrat hoy (1997)
 Mayte Martin- Tete M- Free Boleros
 Blues for Myself
 Boleros

 Erreferentziak 

 Ikus, gainera 
 Bartzelonar ezagunen zerrenda

 Kanpo estekak 
 Montoliu "Jazz Terrassa" webgunean

Kategoria:Kataluniako piano-jotzaileak
Kategoria:Jazz musikariak
Kategoria:Musikari itsuak
Kategoria:Bartzelonarrak
Kategoria:Bartzelonan hildakoak
Kategoria:Birikako minbiziaren ondorioz hildakoak